*Melléklet a /2019. számú Képviselő-testületi határozathoz*

**SZERZŐDÉS**

amely létrejött egyrészről

Név: **Kiskőrös Város Önkormányzata (**Székhely: 6200 Kiskőrös, Petőfi tér 1., Képviseli: Domonyi László polgármester, Adószám: 15724784-2-03, Statisztikai számjel: 15724784-8411-321-03), mint Önkormányzat (a továbbiakban: **Önkormányzat**)

másrészről

Név: **Imperial-Holding Kft. (**Székhely: 6200 Kiskőrös, Erdőtelki út 21. fszt. 13., Képviseli: Dr. Kudron Nándor cégvezető és Pivarcsiné Nuszpel Bernadett ügyvezető igazgató, Cégjegyzékszám: 03-09-104280, Adószám: 11377940-2-03), mint Gazdasági Társaság (a továbbiakban: **Társaság**)

harmadrészről

**Kőrösszolg Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság** (rövidített név: **Kőrösszolg Nonprofit Kft.**, székhely: 6200 Kiskőrös, Petőfi Sándor út 108., cégjegyzékszám: 03-09-128662, adószám: 25286281-2-03, képviseli: Schäffer Tamás András ügyvezető) **(a továbbiakban: Üzemeltető)**

(a továbbiakban együttesen: **Felek**) között a mai napon és helyen az alábbi feltételek mellett:

***ELŐZMÉNYEK***

Felek 1999. március 2. napján a Képviselő-testület 18/1999. számú határozata alapján szerződés kötöttek egymással a termálvíz hasznosítása tárgyában. A Felek a szerződést 2000. november 14. napján módosították. A szerződés 16. pontjának rendelkezése szerint felek 2000. december 06. napján megállapodást kötöttek a 2. számú termál kút üzemeltetésére. A szerződésben Felek vállalták, hogy a gyógyvíz ellátás biztosítása érdekében gondoskodnak két tartalékkút megfúrásáról, melynek költségeit érdekarányosan viselik, külön megállapodás szerint. A 3. és a 4. számú tartalék kút 2003. és 2004. évben átadásra került, Felek a kutak használatára 2012. december 19. napján, valamint 2017. július 13. napján szerződést kötöttek.

2017. évben a 2. számú termálkút tönkrement, az Önkormányzat a 200/2017. számú határozatával új, 2/A jelű termálkút fúrásáról rendelkezett. Az új termálkút 2018. július 03. napjával átadásra került.

A Társaság gyógyászati tevékenységének végzéséhez a 3. számú termálkút vizét használja, melyet a Budapest Főváros Kormányhivatala Népegészségügyi Főosztály a 2019. március 25. napján kelt határozatában (Kiskőrös B-1081/A OKK számú kút) gyógyvízzé nyilvánított.

Az Önkormányzat a Rónaszéki Fürdő vízellátásának biztosítására a 2/A jelű kutat használja, melyet Budapest Főváros Kormányhivatala Népegészségügyi Főosztály a 2019. március 28. napján kelt határozatában (Kiskőrös B-1143 OKK számú kút) szintén gyógyvízzé nyilvánított.

A Rónaszéki Fürdő üzemeltetését 2019. augusztus 01. napjától a Kőrösszolg Nonprofit Kft. veszi át a Kiskunsági Víziközmű-Szlgáltató Kft.-től.

A termálkutak működtetésében /üzemeltetésében bekövetkezett változásokra tekintettel Felek az alábbiakban állapodnak meg:

1. A 2725/4. hrsz-ú ingatlanon létesített 2/A jelű termálkút az Önkormányzat kizárólagos tulajdonában és használatában van.
2. A 2725/2 hrsz-ú ingatlan a Társaság tulajdona, a rajta létesített 3. és 4. számú termálkút az Önkormányzat 60% és a Társaság 40%-os tulajdoni hányadában áll. Az ingatlan az Önkormányzat javára bejegyzett szolgalmi joggal terhelt.
3. Felek megállapodnak, hogy a 3. számú kutat a Társaság használja a Hotel Imperial Gyógyszálló és Gyógyfürdő üzemeltetése céljából.
4. Felek megállapodnak, hogy a 4. számú kutat tartalékba helyezik.
5. Felek megállapodnak, hogy a Rónaszéki Fürdő vízellátását biztosító 2/A jelű kút 2 órát meghaladó meghibásodása esetén az Üzemeltető a 3. számú kút vizét jogosult átirányítani – egyidejűleg a Társaság képviselőjével egyeztetve – a fürdő ellátására.
6. Felek megállapodnak, hogy a Hotel Imperial Gyógyszálló és Gyógyfürdő vízellátását biztosító 3. számú kút 2 órát meghaladó meghibásodása esetén az Üzemeltető a 2/A jelű kút vizét a Rónaszéki Fürdő vízellátásának folyamatos biztosítása mellett, jogosult átirányítani - egyidejűleg az Önkormányzat képviselőjével egyeztetve – a gyógyszálló vízellátására.
7. Felek megállapodnak, hogy a meghibásodást a lehető legrövidebb időn belül el kell hárítani, amennyiben ez nem lehetséges, a meghibásodás elhárításának időszaka alatt Felek külön megállapodásban rögzítik az üzemeltetés és használat feltételeit.
8. A 3. számú kút használata, működési költségeinek megtérítése az alábbiak szerint történik:
9. a technológia használatára elfogyasztott termálvíz mennyisége után a mindenkori lakossági szennyvíz díjának 100%-át a Társaság megfizeti,
10. a kút üzemelésével járó villamos energia költsége teljes egészében a Társaságot terheli,
11. a kút rendeltetésszerű használatából adódó karbantartás és állagmegóvás költségei (búvárszivattyú cseréje, vízmérő hitelesítése, stb.) a Társaságot terhelik.
12. törvény értelmében a vízkészlet járulék teljes költsége a Társaságot terheli, amely 3 havonta esedékes
13. A 8.) pontban foglalt összegeket a Kőrösszolg Nonprofit Kft. által kiállított számla ellenében a Társaság átutalással fizeti meg az üzemeltető részére.
14. A 3. és a 4. számú kút vonatkozásában az esetleges felújítási munkákról az Önkormányzat és a Társaság közösen rendelkezik, a felújítási munkákat és a felújítás költségeit tulajdoni hányaduk arányában viselik: az Önkormányzat 60%, a Társaság 40% erejéig.
15. A Szerződés megszűnik:
16. a Társaság jogutód nélküli megszűnésével
17. rendes, rendkívüli vagy azonnali felmondással
18. a Felek közös megegyezéssel megszüntetik
19. a megállapodás tárgyát képező kutak megsemmisülnek, használatuk ellehetetlenül.
20. A Felek a Szerződést rendes felmondással a tárgyév december 31. napjára, a többi félhez hat hónappal korábban benyújtott írásbeli nyilatkozattal mondhatják fel.
21. Az Önkormányzat a Szerződést rendkívüli felmondással a tárgyév december 31. napjára, a többi félhez hat hónappal korábban benyújtott írásbeli nyilatkozatával akkor szüntetheti meg, ha a Társaság:
22. az ellene, a szerződéskötés előtt megindult kényszertörlési-, csőd-, felszámolási vagy végelszámolási eljárásról az Önkormányzatot nem tájékoztatta, illetőleg a szerződés időtartama alatt ellene kényszertörlési-, csőd-, felszámolási vagy végelszámolási eljárás indul,
23. köztartozása több mint hat hónapja lejárt, és ennek megfizetésére nem kapott halasztást,
24. ha jogszabály változása miatt a Szerződés már nem tartható fenn és annak módosításáról a Felek nem tudnak megállapodni.
25. Rendkívüli felmondás közlése előtt a Felek kötelesek egyeztetni, melynek során a szerződésszegést szenvedő fél köteles határidőt meghatározni az egyeztetések időtartamára. A rendkívüli felmondás a kitűzött határidő eredménytelen elteltét követően közölhető.
26. Azonnali felmondásnak van helye, ha a Társaság neki felróható okból a kutakban kárt okoz.
27. A Felek az esetleges vitáikat megkísérlik képviselőiken keresztül előzetes egyeztetéssel rendezni. Ennek ellehetetlenülése esetén – pertárgy értéktől függően – alávetik magukat a Kecskeméti Törvényszék, illetve a Kiskőrösi Járásbíróság kizárólagos illetékességének.
28. Jelen Szerződés 2019. augusztus 01. napjától határozatlan időre jön létre.
29. Jelen szerződés hatálybalépésével a 2017. július 13. napján kelt szerződés hatályát veszti.
30. Jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései, valamint a Szerződés tárgyával kapcsolatos jogszabályok mindenkor hatályos előírásai az irányadók.

A Szerződést a Felek felolvasás és kölcsönös értelmezés után – arra jogosított képviselőik útján – mint akaratukkal mindenben megegyezőt, jóváhagyólag és cégszerűen írták alá.

Kiskőrös, 2019. július

|  |  |
| --- | --- |
| ……………………………………….Kiskőrös Város ÖnkormányzataDomonyi Lászlópolgármester | ……………………………………….Imperial-Holding Kft.Dr. Kudron Nándorcégvezető |
| ……………………………………….Kiskőrös Város ÖnkormányzataDr. Turán Csabajegyző | ……………………………………….Imperial-Holding Kft.Pivarcsiné Nuszpel Bernadettügyvezető |
| ……………………………………….Kiskőrös Város ÖnkormányzataSzlanka Pálnépénzügyi osztályvezető | ……………………………………….Kőrösszolg Nonprofit Kft.Schäffer Tamás Andrásügyvezető |